《与曹学佺林古度过孔雀庵访韫辉上人》
明代·吴兆

竹日下清晖，林深一径微。
萧然瓢室静，可息道人机。
汲井鸟冲出，开篱蝶绕飞。
复过邻寺去，留兴月明归。

作者简介：徽州府休宁人，字非熊。初喜为传奇曲。万历中游南京，与郑应尼作《白练裙》杂剧，讥嘲马湘兰。己而悔之，致力于诗，与曹学佺等结社，游武夷、匡庐、九华诸山，辑《金陵社集诗》。后出游广东，客死新会。